
Dragă jurnalule, 

Imaginează-ţi ridicolul, penibilul situaţiei, dacă vrei... A fost suficient să scriu o dată că rușii nu vor accepta 
niciodată Ucraina în NATO și că mai degrabă ar transforma Crimeea într-un crater radioactiv decât să piardă 
accesul militar la Marea Neagră. Am zis că pacea în Ucraina e mai importantă decât extinderea NATO care nu 
va fi posibilă niciodată. Nu zisesem că-s de acord cu Putin sau că am vreun poster cu Lavrov dezbrăcat 
deasupra veceului. Doar că lui Putin nu-i pasă de sensibilităţile noastre europene. Că va face ce-a făcut în 
Georgia pentru că Rusia e obligată să fie proastă mereu. E tot ce știe. Asta-i bagajul geostrategic, dacă vrei. 
Am zis că Putin va tăia în carne vie și pe ucraineni și pe-ai lui deopotrivă, fără să-i pese de imaginea publică 
din Vest sau de victime. Nu că americanilor le-ar păsa neapărat. Rostul conflictului era divorțul Europei de 
resursele rusești, nu independenţa vreunui stat. Mă rog, discuţia era mai complicată, dar nu contează. Când a 
stat asta în calea unei etichete puse după prima frază? Am devenit instantaneu putinist. Am pierdut prieteni pe 
chestia asta. Pe bune. Putinist mi-a rămas eticheta și-n ziua de azi. 

A fost suficient să scriu o dată că măsurile de pandemie facilitează un dezastru economic care va sărăci clasa 
de mijloc și va nimici categoriile sociale vulnerabile. Că vom plăti decenii întregi pentru dezastrul ăsta 
economic, iar sărăcia e cea mai ucigătoare pandemie. Omoară mai multe milioane decât toate bolile la un loc. 
Bine aţi venit în ziua de azi, în plină criză în care până și vesticii își numără firfireii din buzunare la magazin. 


Am zis că nu-s de acord să vaccinăm oamenii cu forța, că nu sunt de acord cu șantajul vaccinal "te înţepi sau 
te dau afară” și că statul nu are ce căuta în relaţia medic-pacient. Apoi am făcut mișto de nonsensurile 


să anuleze asigurările medicale ale “rebelilor”. M-am gândit că trebuia să combată cineva toţi turnătorii care 
făceau campanii de hărțuire online la câte-un pensionar care își uitase masca acasă. Am boală pe comisari 
politici și pe secretari de partid, indiferent de culoarea ideologică. Am să fiu antisistem până mor, chiar și dacă 
maică-mea ajunge sistemul. Și uite așa am devenit instantaneu antivaxxer. Am pierdut prieteni și pe chestia 
asta, deși mă vaccinasem corespunzător și scrisesem că m-am vaccinat. Acum nu mai contează dacă am 
avut dreptate sau nu cu studiile, cu marile organizaţii care au anunţat cam aceleași concluzii, ani mai târziu. 
Aparent, credinţa în știință e tare selectivă. E pe denominații și secte, la fel ca la religii. 

În ultimă instanță, contul cel mare mi-a fost sabotat și blocat permanent până a trebuit să-l închid. N-am plâns 
prea mult după el pentru că nu trăiam din scriitură sau influencing. Nu vindeam nici crypto, nici creme de cur 
ușor folosite. Cu sau fără cont eram la fel de sărac. După cititorii pe care i-am pierdut nu-mi pare rău. 
Acuma... după prietenii pe care i-am pierdut am suferit un pic, trebuie să recunosc. Meritau să fie pierduţi cu 
siguranţă, dar tot m-a durut. E urâţel să te duci în aceeași bodegă în care adunai praf ani la rând și toată 
lumea să se uite de-odată urât la tine. Să devii brusc înconjurat de universul satisfacțiilor meschine. Cam 
tristuț că oamenii care te cunosc de amar de ani sunt în stare să te scoată de la inimă dintr-o dată. Să se 
prefacă că nici nu te-au văzut. N-am zis nimic. Am înţeles și-am lăsat-o cum a căzut. Ideea e că astfel de 
prieteni merită cu siguranță pierduţi, lepădaţi fără discuţii ca pe un bandaj murdar de peste rană. Dacă 
prietenia lor... și chiar și politețea lor s-au putut pierde din atâta lucru, nu erau oamenii tăi. Pentru mine e ca și 
cum ai pierde un soţ care e în stare să divorțeze pentru că nu porţi rochia lui preferată sau o soţie care nu 
poate trece peste faptul că nu-ţi place ciorba. 

La mine chestiile astea politice nu contau. Aveam prieteni gay, prieteni bisericoși... toată lumea era oricând 
binevenită la masa mea. Ba chiar încercam să-i adun la aceeași masă ca să mai relaxez spinările astea 
îmbăţoșate de atâtea prejudecăţi. Am considerat că, pentru a stinge frica de ceva, trebuie să confrunţi acel 
ceva cu mintea deschisă. Nu-mi făceam păreri despre om în funcție de cum votează sau cum vede el un 
peisaj geopolitic complicat de două milenii de istorie. Nu mă interesa cu cine se culcă. Nu cred că mi-am 
întrebat prietenii în viața mea care este activitatea lor sexuală şi cum se penetrează orificiile corespunzător. 
Am tratat pe toată lumea la fel, indiferent că erau posesori de vagin sau penis. Mi-am apărat toți dragii la fel, 
indiferent de natura lor. În timp mi-am dat seama că apucătura asta este enervantă pentru mulţi, pentru că 
oamenii vor să fie speciali, nu egali. Vor să fie privilegiați în mintea și sufletul tău. Să ocupe un loc special, dar 
și unic. Să nu poată fi ocupat și de altcineva. Nu caută respectul reciproc, ci validarea. Vor să le dai dreptate, 
nu argumente. Dacă te porți egal cu femeile, majoritatea te vor considera misogin. Pentru că nu căutau 
egalitatea, ci privilegiul... periajul. Aparent, nu ai respect pentru ele dacă nu le cocoloșești și le vorbeşti verde 
în față. Curios. Pe mine mă insultă mai tare să mă minţi frumos decât să-mi spui adevărul pe față. O polemică 
nu poate fi câștigată pentru că ai anumite organe genitale pur și simplu. La bărbaţi e cam la fel. Dacă te porţi 
egal cu toată lumea, majoritatea vor crede că respecţi pe cine nu merită. Vor să te porţi mai frumos cu ei decât 
cu ceilalţi. Ba mai mult. Vor să participi la batjocura celui considerat mai nedemn de respect. Se supără dacă 
interacţionezi la fel și cu "celălalt", mai ales dacă celălalt este considerat un paria. 

Am trăit prost toată viața, pe ideea că principiile și valorile sunt mereu aceleași. Nu se pot schimba în funcţie 
de ideologii, steaguri sau prejudecăți. Doar ideile se pot schimba în funcţie de principii. Așa că nu mă puteam 


purta diferit și nu puteam avea respect sau empatie selectivă în funcţie de bărbat, femeie, creștin, ateu, gay, 
rus, ucrainean, american, arab sau evreu. O nedreptate e o nedreptate, indiferent de producător. Spun că am 


obositor în ochii altora. Oricine are o limită și se satură la un moment dat. Obosește să fie om. Limita e la 
umanitate și inteligenţă întotdeauna. Limita altora nu-i vina ta, dar pică mereu pe tine. Individul nu se poate 
opune grupului la nesfârșit. Raportul de forțe e prea dezechilibrat. Tocmai de-astea scopul crizelor permanente 
și al activității de "doom scrolling” este să te agaţe finalmente cu ceva. Nu percutezi la frica de Irak, dar te 
agaţă cu Afganistanul. Nu percutezi la palestinieni, dar te agaţă cu ucrainenii sau cu rușii. Nu percutezi la frica 
de ruși, iaca Iranul. Nu te sperie SARS? la de-aici pandemie! Nu ţi-e frică de creștini? l-a de-aici frica de 
LGBT, trans-toate-alea, vin să ne mănânce, săriți lume! Nu există să nu te temi de ceva, să nu obosești și să 
nu te arunci în braţele doicilor guvernamentale după toate fricile pe care le vând ăștia zilnic. 

Așa te cooptează sistemul în narativul lui. Te arunci în braţele lui de frică și-apoi te educă ca pe copii: ”la-ți 
pastiluțele și du-te devreme la culcărică pentru că afară sunt extremiști răi care nu gândesc la fel ca noi. Ei nu 
au valori și nu sunt oameni. Nu respectă democraţia, ordinea publică sau uniformitatea ideologică a noastră 
care suntem de bună credinţă. Ei sunt mai prejos decât noi. Nu te uita în direcţia lor, că te infectează. Fă-te că 
nu i-ai văzut. Dacă ești forțat să interacționezi cu ei, pune-le etichete ca să știm de unde să-i luăm! Stai 
cuminţel aici și detestă mocnit pe toată lumea. Teme-te! Aplaudă moartea și hlizește-te la dezastre umanitare 
transformate în meme! Tu ești cel mai bun și cel mai frumos cetățean din lume. Nu ai nevoie de alte păreri. 
Pupi-pupi, tzine e tzel mai frumos contribuabil? Tzine??? la zi, tati, cin-te-a supărat? Oamenii răi? 
Conspiraţioniștii? Spune-mi mie și-i rezolv eu!”. 

În ultimă instanţă victoria este a celor care dezbină pentru că eu simt totuși o slăbire atunci când pierd prieteni 
sau amici, din orice tabără ar fi ei. Simt o împuţinare, cum ar veni. Deși știu că oamenii ăia nu-mi erau prieteni 
foarte buni, păreau a avea potenţial. Puteau fi o influență pozitivă în viaţa mea. Mă simțeam mai puternic 
alături de ei. Da, era o iluzie. Ei sunt la fel de singuri și slabi ca și mine, doar că au confortul artificial oferit de 
gândirea de grup, oricare ar fi aia. Sunt camuflaţi în grupul de zebre, toate dungile sunt la fel și se simt mai 
protejaţi împotriva prădătorilor. Partea proastă e că nu-și văd ţarcul și trăiesc cu senzaţia că sunt zebre libere 
în savană, nu la Zoo. Într-un final n-o să vină turma să le aducă chiftele la spital când fac cancer, dar oamenii 
trăiesc cu împăcarea placidă că, atâta vreme cât nu spun ceva controversat și sunt relativ sănătoși, vor fi 
tolerați de turmă fără probleme. Nu acceptați. Toleraţi. A accepta presupune a înțelege și a îmbrățișa sincer 
defectele altuia, înțelegând că sunt defecte. Dar în societatea asta toți sunt perfecţi. Nimeni nu mai are defecte 
care să necesite un compromis afectiv. Nimeni nu mai iubește în ciuda defectelor. Defectele altora merită 
pedepsite cu excluderea completă din societate și din viața noastră. De-asta nu se vorbeşte de acceptare, ci 
de toleranță. Pentru că limita tolerabilului poate fi împinsă mai mult decât limita acceptări. Pentru acceptare 
trebuie să adresăm totuși niște defecte și neajunsuri, să lucrăm la ele, dar pentru toleranță nu-i nevoie. 
Toleranta este suportabilitate, nimic mai mult. Prizonierii pot tolera multe pe lumea asta până își pierd minţile. 
Totul e să-i iei ușor, din aproape în aproape. 

Durează ani de zile să te ridici în ochii cuiva, dar poţi cădea într-o clipă. În ultimă instanţă, efortul nu merită 
dacă rezultatul poate fi năruit atât de ușor. De ce ai mai investi în prieteni dacă situaţia ta este mereu suficient 
de fluidă încât poţi fi concediat din funcţia de om, la prima abatere. Acum nu mai sunt cum eram. Prefer să 
beau doar cu nevastă-mea. Stau acasă. Dacă ies, masa mea e închisă. Nu mai sunt locuri. Nu e nimeni 
binevenit din oficiu. Nu critic și nu batjocoresc pe nimeni, dar nici nu mă mai bag în seamă cu lumea. Nu vreau 


să fiu deranjat, nici să deranjez. Dacă nu mă saluti, îți mulţumesc sincer. M-ai privat de un prost. Să fii 
sănătos! Dacă ai păreri, ţine-le pentru Facebook. Fiecare cu pagina lui. N-am chef de vorbă. Nu vreau să știu 

Vremurile în care eu mă băgam pentru alţii, iar alții mă lăsau să-mi iau flegme au apus demult. Nu le-am apus 
eu. Mi-au fost apuse cu forța, dar am acceptat într-un final. Am înţeles care sunt limitele relației mele cu mulți. 
Aș putea descrie într-un singur cuvânt — Karma. Când va veni vremea să vă luaţi pe cârcă, nu contaţi pe mine. 
Pentru că, dacă istoria ne învaţă un lucru, este că întotdeauna vine vremea la toată lumea. Negreșit. Cu toţii 
avem nevoie la un moment dat de cineva, de apărare, de prieteni pe bune. Măna mea nu mai poate fi întinsă 
pentru că încă n-am curăţat-o de scuipatul celor pentru care o întinsesem. Nici n-o curăț. O las așa, cu scuipat 
în ea, ca să-mi amintesc de cât de mult mă poate costa naivitatea. 

